**รายงานการประชุมองค์การบริหารส่วนตำบลหินดาด**

**สมัยสามัญ สมัยที่ 2 ครั้งที่ 1 /2555**

**วันที่ 7 เดือน มิถุนายน พ.ศ. 2555**

**ณ ห้องประชุมสภาองค์การบริหารส่วนตำบลหินดาด**

**เริ่มประชุมเวลา 09.30 น.**

เลขานุการสภาฯ ได้ตรวจรายชื่อผู้มาประชุมเห็นว่าครบองค์ประชุมแล้ว จึงเชิญประธานสภาฯ

ได้จุดเทียน ธูป บูชาพระรัตนตรัย กล่าวเปิดประชุมและเข้าสู่ระเบียบวาระการประชุมตามลำดับต่อไป

**ระเบียบวาระที่ 1 เรื่องที่ประธานแจ้งให้ทราบ**

**ประธานฯ แจ้งหนังสืออำเภอด่านขุนทด ที่ นม 0037.16/880 ลว.ที่ 5 มิถุนายน 2555 ตอบข้อ**

**หารือการเบิกจ่ายเงินเดือนและค่าตอบแทนของผู้บริหารและสมาชิกสภาท้องถิ่น ตามระเบียบกระทรวงมหาดไทย ว่าด้วยเงินค่าตอบแทนของผู้บริหารและสมาชิกสภาท้องถิ่น พ.ศ. 2554**

ที่ประชุม รับทราบ

**ระเบียบวาระที่ 2 รับรองรายงานการประชุมครั้งที่ผ่านมา การประชุมสภาสมัยสามัญ สมัยที่ 1 ครั้งที่**

**1/2555 เมื่อวันที่ 7 เดือน กุมภาพันธ์ พ.ศ. 2555**

**มติที่ประชุม** มีมติรับรอง 45 เสียง

ไม่รับรอง 0 เสียง

งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 3 เรื่องการเสนอเพื่อพิจารณา**

**3.1 การพิจารณาร่างแผนพัฒนา 3 ปี (2556-2558) ขององค์การบริหารส่วนตำบล**

**หินดาด**

ประธานฯ ขอเชิญท่านนายกได้นำเสนอต่อที่ประชุมเพื่อพิจารณาให้ความเห็นชอบต่อไป

นายกฯ คณะผู้บริหารได้ดำเนินการจัดทำร่างแผนพัฒนาตำบล 3 ปี (2556-2558) เป็นที่เรียบร้อย

แล้วจึงได้เสนอร่างแผนพัฒนาตำบล 3 ปี ต่อสภาเพื่อพิจารณาให้ความเห็นชอบตามอำนาจหน้าที่ต่อไป ดังนั้น เพื่อให้การพิจารณาเป็นไปด้วยความละเอียดรอบคอบเป็นประโยชน์แก่ราษฎรตำบลหินดาด จึงขอให้ท่านสมาชิกสภาทุกท่านได้ตรวจสอบดูรายละเอียดของร่างแผนพัฒนาฯ ดังกล่าว โดยเฉพาะโครงการต่าง ๆ ในหมู่บ้านของท่านว่ามีตกหล่นหรือไม่ เพื่อจะได้แก้ไขให้ถูกต้องต่อไป (ตามเอกสารที่แจกไปแล้ว)

ที่ประชุม ได้ร่วมกันพิจารณาแผนพัฒนาตำบลสามปี ในส่วนของรายละเอียดโครงการที่บรรจุอยู่ใน

แผนพัฒนาฯ ตามเอกสารที่แจกให้เป็นที่เรียบร้อยแล้ว

ประธานสภาฯ เราใช้เวลาในการพิจารณาร่างแผนพัฒนาตำบล 3 ปี เป็นที่เรียบร้อยเป็นเวลาพอสมควร

มีสมาชิกสภาฯ ท่านใดที่จะขออภิปรายเพิ่มเติมอีกหรือไม่

ที่ประชุม ไม่มีสมาชิกสภาฯ ผู้ใดขออภิปรายเพิ่มเติม

ประธานสภาฯ ขอมติที่ประชุมสภาฯ เพื่อให้ความเห็นชอบร่างแผนพัฒนาตำบล 3 ปี (2556-2558)

มติที่ประชุม มีมติรับรอง 45 เสียง

ไม่รับรอง 0 เสียง

งดออกเสียง 1 เสียง (ประธานสภาฯ งดออกเสียง)

/ 3.2 ขออนุมัติ...

**3.2 ขออนุมัติจัดตั้งศูนย์พัฒนาเด็กเล็กองค์การบริหารส่วนตำบลหินดาด**

ประธานสภาฯ ขอเชิญท่านนายกฯ ได้เสนอต่อสภาเพื่อพิจารณาให้ความเห็นชอบต่อไป

นายกฯ ด้วยองค์การบริหารส่วนตำบลหินดาดได้รับทราบปัญหาจากการออกประชาคมจัดทำแผน

ชุมชนว่าผู้ปกครองเด็กเล็กมีความประสงค์ที่จะให้ทางองค์การบริหารส่วนตำบลหินดาด

จัดตั้งศูนย์พัฒนาเด็กเล็กขึ้นจากการสำรวจมีหมู่บ้านที่เข้ารับบริการในกลุ่มเป้าหมาย

จำนวน 6 หมู่บ้าน ได้แก่ 1. บ้านปราสาท หมู่ที่ 4 2. บ้านกุดนางทอหูก หมู่ที่ 5

3. บ้านปราสาทใต้ หมู่ที่ 14 4. บ้านกุดพญา หมู่ที่ 21 5. บ้านปราสาททอง หมู่ที่ 22

และ 6. บ้านนาโคกพัฒนา หมู่ที่ 23 โดยมีผู้ปกครองของเด็กเล็กได้แจ้งความประสงค์ที่จะ

นำบุตรหลาน เข้ามาเรียน จำนวน 47 คน โดยทางผู้บริหารได้พิจารณาแล้วเห็นว่าจะใช้บริเวณสถานที่ขององค์การบริหารส่วนตำบลหินดาด โดยศูนย์พัฒนาเด็กเล็กดังกล่าวจะตั้งอยู่ที่ ที่ทำการองค์การบริหารส่วนตำบลหินดาด ม. 14 บ้านปราสาทใต้ ต.หินดาด อ.ด่านขุนทด

จ.นครราชสีมา ซึ่งเป็นศูนย์กลางในการเดินทางของแต่ละหมู่บ้านของกลุ่มเป้าหมาย ที่จะเข้ารับบริการ ดังนั้น เพื่อเป็นการบริการประชาชนให้ได้รับบริการทางด้านการศึกษาก่อนวัยเรียนของเด็กก่อนวัยเรียนได้รับการบริการอย่างทั่วถึง ตามกฎหมายรัฐธรรมนูญ จึงขออนุมัติจัดตั้งศูนย์พัฒนาเด็กเล็กองค์การบริหารส่วนตำบลหินดาดเสนอต่อสภาฯ เพื่อพิจารณาให้ความเห็นชอบต่อไป

ประธานฯ ขอให้ท่านสมาชิกสภาฯ ได้พิจารณาร่วมกันและขอความเห็นชอบสภาฯ ในการพิจารณาให้ความเห็นชอบการจัดตั้งศูนย์พัฒนาเด็กเล็กองค์การบริหารส่วนตำบลหินดาด

มติที่ประชุม มีมติรับรอง 45 เสียง

ไม่รับรอง 0 เสียง

งดออกเสียง 1 เสียง (ประธานสภาฯ งดออกเสียง)

ประธานฯ ขอขอบคุณสมาชิกสภาฯ ทุกท่านที่ช่วยกันพิจารณาให้ความเห็นชอบการจัดตั้งศูนย์พัฒนา

เด็กเล็กดังกล่าว ต่อไปก็เป็นหน้าที่ของฝ่ายบริหารที่จะต้องดำเนินการรายงาน ก.อบต.จ.

นครราชสีมา เพื่อขอความเห็นชอบต่อไป

ที่ประชุม รับทราบ

3.3 การพิจารณาร่างข้อบัญญัติงบประมาณรายจ่ายเพิ่มเติม (ฉบับที่ 1) ประจำปีงบประมาณ

พ.ศ. 2555

วาระที่ 1 ขั้นรับหลักการ (ตามระเบียบกระทรวงมหาดไทยว่าด้วยข้อบังคับการประชุมสภา

ท้องถิ่น พ.ศ. 2547 หมวด 3 ข้อ 47)

ประธานฯ ขอเชิญท่านนายก ฯ ได้แถลงงบประมาณรายจ่ายเพิ่มเติม (ฉบับที่ 1) ประจำปีงบประมาณ

พ.ศ. 2555 เพื่อให้สภาฯ ได้พิจารณาต่อไป

นายกฯ เรียนท่านประธานฯ และสมาชิกสภาองค์การบริหารส่วนตำบลหินดาด ตามที่สภาองค์การ

บริหารส่วนตำบลหินดาดได้พิจารณาอนุมัติข้อบัญญัติงบประมาณรายจ่ายประจำปีงบประมาณ พ.ศ.2555 ไปแล้วนั้น

บัดนี้ ปรากฏว่า รัฐบาลได้จัดสรรงบประมาณเงินอุดหนุนทั่วไป ตามอำนาจหน้าที่และภารกิจถ่ายโอนเลือกทำ จำนวน 3,533,800.-บาท และองค์การบริหารส่วนตำบลจัดเก็บเอง จำนวน - บาท รวมเป็นเงินทั้งสิ้น 3,533,800.-บาท

ดังนั้น เพื่อเป็นการแก้ไขปัญหาความเดือดร้อนของประชาชนและดำเนินการกิจกรรมตามแผนพัฒนาตำบล จึงตั้งงบประมาณรายจ่ายเพิ่มเติม (ฉบับที่ 1) เป็นเงินทั้งสิ้นจำนวน

บาท ตามรายละเอียดที่เสนอมาพร้อมนี้

/บันทึกหลักการ....

บันทึกหลักการและเหตุผล

**1. หลักการ**

งบประมาณรายจ่ายทั้งสิ้น ยอดรวม 3,533,800.-บาท

แยกรายละเอียดตามแผนงานดังนี้

**1. ด้านบริหารทั่วไป**

1.1 แผนงานบริหารทั่วไป ยอดรวม 1,335,900.-บาท

1.2 แผนงานรักษาความสงบภายใน ยอดรวม - บาท

**2. ด้านการบริการชุมชนและสังคม**

2.1 แผนงานการศึกษา ยอดรวม 505,200.-บาท

2.2 แผนงานสาธารณสุข ยอดรวม 5,300.-บาท

2.3 แผนงานสังคมสงเคราะห์ ยอดรวม - บาท

2.4 แผนงานเคหะชุมชน ยอดรวม 1,687,400.-บาท

2.5 แผนงานการสร้างความเข้มแข็งของชุมชน ยอดรวม - บาท

2.6 แผนงานการศาสนาวัฒนธรรมและนันทนาการ ยอดรวม - บาท

**3. ด้านเศรษฐกิจ**

3.1 แผนงานการเกษตร ยอดรวม - บาท

**4. ด้านการดำเนินงานอื่น**

4.1 แผนงานงบกลาง ยอดรวม - บาท

**2. เหตุผล**

เนื่องจากได้รับการจัดสรรงบประมาณจากรัฐบาลเป็นเงินอุดหนุนทั่วไปตามอำนาจหน้าที่และภารกิจถ่ายโอน เลือกทำกอร์ปกับองค์การบริหารส่วนตำบลหินดาด มิได้ตั้งรับงบประมาณรายการนี้ไว้ จึงจำเป็นต้องตราร่างข้อบัญญัติงบประมาณรายจ่ายเพิ่มเติม (ฉบับที่ 1) ประจำปีงบประมาณ 2555 ขึ้น เพื่อที่จะดำเนินการแก้ไขปัญหาความต้องการของประชาชน และเสนอต่อสภาองค์การบริหารส่วนตำบลหินดาด พิจารณาให้ความเห็นชอบต่อไป ซึ่งขอให้ท่านสมาชิกสภาฯ ได้ดูรายละเอียดตามเอกสารที่แจกให้ทุกท่านไปแล้ว ประกอบการอธิบายของกระผมต่อไป

**หน่วยงานสำนักปลัดฯ**

ตั้งงบประมาณรายจ่ายทั้งสิ้น 1,330,900.-บาท ดังนี้

1. รายจ่ายประจำ ตั้งไว้รวม 270,000.-บาท

2. รายจ่ายเพื่อการลงทุน ตั้งไว้รวม 1,060,900.-บาท

2.1 หมวดค่าครุภัณฑ์ ตั้งไว้ 1,060,900.-บาท

(รายละเอียดตามเอกสารที่แจกให้)

**หน่วยงานส่วนการคลัง**

ตั้งงบประมาณรายจ่ายทั้งสิ้น 5,000.-บาท ดังนี้

1. รายจ่ายประจำ (ไม่ได้ตั้งจ่ายไว้)

2. รายจ่ายเพื่อการลงทุน ตั้งไว้รวม 5,000.-บาท

- ค่าครุภัณฑ์ ตั้งไว้ 5,000.-บาท

- ค่าที่ดินและสิ่งก่อสร้าง (ไม่ได้ตั้งจ่ายไว้)

(รายละเอียดตามเอกสารที่แจกให้)

/หน่วยงาน.....

**หน่วยงานส่วนโยธา**

ตั้งงบประมาณรายจ่ายทั้งสิ้น 1,687,400.-บาท ดังนี้

1. รายจ่ายประจำ ตั้งไว้รวม 40,000.-

2. รายจ่ายเพื่อการลงทุน ตั้งไว้รวม 1,647,400.-บาท แยกเป็น

2.1 หมวดครุภัณฑ์ที่ดินและสิ่งก่อสร้าง ตั้งไว้ 1,647,400.-บาท แยกเป็น

- ค่าครุภัณฑ์ ตั้งไว้ 30,400.-บาท

- ค่าที่ดินและสิ่งก่อสร้าง ตั้งไว้ 1,617,000.-บาท

(รายละเอียดตามเอกสารที่แจกให้)

**หน่วยงานส่วนการศึกษา ศาสนาและวัฒนธรรม**

ตั้งงบประมาณรายจ่ายทั้งสิ้น 505,200.-บาท ดังนี้

1. รายจ่ายประจำ ตั้งไว้รวม 144,200.-บาท แยกเป็น

2. รายจ่ายเพื่อการลงทุน ตั้งไว้รวม 361,000.-บาท แยกเป็น

- ค่าครุภัณฑ์ ตั้งไว้ 286,000.-บาท

- ค่าที่ดินและสิ่งก่อสร้าง ตั้งไว้ 75,000.-บาท

(รายละเอียดตามเอกสารที่แจกให้)

**หน่วยงานส่วนสาธารณสุขและสิ่งแวดล้อม**

ตั้งงบประมาณรายจ่ายทั้งสิ้น 5,300.-บาท ดังนี้

1. รายจ่ายประจำ ตั้งไว้รวม - บาท แยกเป็น

2. รายจ่ายเพื่อการลงทุน ตั้งไว้รวม 5,300.-บาท

**รายจ่ายงบกลาง (ไม่ได้ตั้งจ่าย)**

ประธานฯ มีสมาชิกท่านใดที่จะขออภิปรายร่างข้อบัญญัติงบประมาณรายจ่ายเพิ่มเติม (ฉบับที่ 1)

ประจำปีงบประมาณ 2555 หรือไม่

ที่ประชุม ไม่มีสมาชิกท่านใด ขออภิปรายร่างข้อบัญญัติงบประมาณรายจ่ายเพิ่มเติมฯแต่อย่างใด

ประธานฯ ขอมติที่ประชุมสภาฯ เรื่อง การพิจารณาร่างข้อบัญญัติงบประมาณรายจ่ายเพิ่มเติมฯ

(ฉบับที่ 1) ประจำปีงบประมาณ 2555 ในวาระที่ 1 รับหลักการ

มติที่ประชุม รับหลักการ 45 เสียง

ไม่รับหลักการ 0 เสียง

งดออกเสียง 1 เสียง (ประธานสภาฯ งดออกเสียง)

ประธานฯ ต่อไปขอให้สภาฯ ร่วมกันพิจารณา เสนอจำนวนคณะกรรมการการแปรญัตติฯ เสนอรายชื่อ

คณะกรรมการแปรญัตติฯ และกำหนดระยะเวลาเสนอคำแปรญัตติ ตามลำดับต่อไป

ที่ประชุม รับทราบ

ประธานฯ ต่อไปเป็นการเสนอจำนวนของคณะกรรมการแปรญัตติว่าจะให้มีกี่คน ขอเชิญเสนอครับ

นายเจน เมยขุนทด เสนอคณะกรรมการแปรญัตติจำนวน 5 คน โดยมีผู้รับรองคือ 1. นายถวิล มืมขุนทด

ส.อบต.ม.1 ส.อบต.ม.11 และนายสุเมธ มุกขุนทด ส.อบต.ม.7

ประธานฯ มีสมาชิกท่านใดจะเสนอเพิ่มเติมอีกหรือไม่ ถ้าไม่มีผมขอแจ้งให้ที่ประชุมทราบว่าที่ประชุมมี มติให้เลือกคณะกรรมการแปรญัตติจำนวน 5 ท่าน

ที่ประชุม รับทราบ

ประธานสภาฯ ขอเชิญท่านสมาชิกสภาฯ ได้เสนอรายชื่อคณะกรรมการแปรญัตติฯ คนที่หนึ่ง

/นายคมกริช...

นายคมกริช เปสันเทียะ เสนอนายสำรวย ภูมิโคกรักษ์ ส.อบต.ม.22 เป็นคณะกรรมการฯ มีผู้รับรอง 2 ท่านคือ

ส.อบต.ม.14 นายไกรสร ธงสันเทียะ ส.อบต.ม.14 และนายมนัส เตียนจันทึก ส.อบต.ม.5

ประธานฯ มีสมาชิกท่านใดที่จะเสนอเพิ่มเติมอีกหรือไม่ ถ้าไม่มี กระผมขอประกาศให้ที่ประชุมทราบว่า

นายสำรวย ภูมิโคกรักษ์ ส.อบต.ม.22 ได้รับเลือกเป็นคณะกรรมการแปรญัตติคนที่หนึ่ง

ที่ประชุม รับทราบ

ประธานสภาฯ ขอเชิญท่านสมาชิกสภาฯ ได้เสนอรายชื่อคณะกรรมการแปรญัตติฯ คนที่สอง ขอเชิญครับ

นายสุวัฒน์ โฝงสูงเนิน เสนอนายวินัย แดดจันทึก ส.อบต.ม.13 เป็นคณะกรรมการฯ มีผู้รับรอง 2 ท่านคือ

ส.อบต.ม.1 นายสมนึก สะแกกลาง ส.อบต.ม.5 และนายธรรมนูญ ก่อมขุนทด ส.อบต.ม.13

ประธานฯ มีสมาชิกท่านใดที่จะเสนอเพิ่มเติมอีกหรือไม่ ถ้าไม่มี กระผมขอประกาศให้ที่ประชุมทราบว่า

นายวินัย แดดจันทึก ส.อบต.ม.13 ได้รับเลือกเป็นคณะกรรมการแปรญัตติคนที่สอง

ที่ประชุม รับทราบ

ประธานสภาฯ ขอเชิญท่านสมาชิกสภาฯ ได้เสนอรายชื่อคณะกรรมการแปรญัตติฯ คนที่สาม ขอเชิญครับ

นายคำพอง พันธ์สูงเนิน เสนอนายประสิทธิ์ มวบขุนทด ส.อบต.ม.19 เป็นคณะกรรมการฯ มีผู้รับรอง 2 ท่านคือ

ส.อบต.ม.7 นายรชต บัดสูงเนิน ส.อบต.ม.20 และนายสมาน กุมขุนทด ส.อบต.ม.22

ประธานฯ มีสมาชิกท่านใดที่จะเสนอเพิ่มเติมอีกหรือไม่ ถ้าไม่มี กระผมขอประกาศให้ที่ประชุมทราบว่า

นายประสิทธิ์ มวบขุนทด ส.อบต.ม.19 ได้รับเลือกเป็นคณะกรรมการแปรญัตติคนที่สาม

ที่ประชุม รับทราบ

ประธานสภาฯ ขอเชิญท่านสมาชิกสภาฯ ได้เสนอรายชื่อคณะกรรมการแปรญัตติฯ คนที่สี่ ขอเชิญครับ

นายประสิทธิ์ มวบขุนทด เสนอนายสุรเชษฐ์ มอมขุนทด ส.อบต.ม.6 เป็นคณะกรรมการฯ มีผู้รับรอง 2 ท่านคือ

ส.อบต.ม.19 นายกิตติ รัตนกรกาญจน์ ส.อบต.ม.15 และนายนิวัฒน์ เคียงขุนทด ส.อบต.ม.4

ประธานฯ มีสมาชิกท่านใดที่จะเสนอเพิ่มเติมอีกหรือไม่ ถ้าไม่มี กระผมขอประกาศให้ที่ประชุมทราบว่า

นายสุรเชษฐ์ มอมขุนทด ส.อบต.ม.6 ได้รับเลือกเป็นคณะกรรมการแปรญัตติคนที่สี่

ที่ประชุม รับทราบ

ประธานสภาฯ ขอเชิญท่านสมาชิกสภาฯ ได้เสนอรายชื่อคณะกรรมการแปรญัตติฯ คนที่ห้า ขอเชิญครับ

นายกุศล แถมกระโทก เสนอนายเจน เมยขุนทด ส.อบต.ม.1 เป็นคณะกรรมการฯ มีผู้รับรอง 2 ท่านคือ

ส.อบต.ม.1 นายวสันต์ สมขุนทด ส.อบต.ม.24 และนายถวิล มืมขุนทด ส.อบต.ม.11

ประธานฯ มีสมาชิกท่านใดที่จะเสนอเพิ่มเติมอีกหรือไม่ ถ้าไม่มี กระผมขอประกาศให้ที่ประชุมทราบว่า

นายเจน เมยขุนทด ส.อบต.ม.1 ได้รับเลือกเป็นคณะกรรมการแปรญัตติคนที่ห้า

ที่ประชุม รับทราบ

ประธานฯ ต่อไปสภาฯ จะต้องกำหนดระยะเวลาเสนอคำแปรญัตติต่อคณะกรรมการแปรญัตติ

ที่ประชุม ได้พิจารณาร่วมกันแล้วเห็นควรกำหนดระยะเวลาเสนอคำแปรญัตติต่อคณะกรรมการแปรญัตติ

ภายในวันที่ 11 มิถุนายน พ.ศ. 2555 เวลา 09.30 น. ณ ห้องประชุมสภา อบต.หินดาด

โดยมีมติ

เห็นชอบ 45 เสียง

ไม่เห็นชอบ 0 เสียง

งดออกเสียง 1 เสียง (ประธานสภาฯ งดออกเสียง)

/ประธานฯ...

ประธานฯ สมาชิกสภาฯ ท่านใด มีความประสงค์จะขอยื่นแปรญัตติฯ ให้ทำเป็นหนังสือเสนอคำแปรญัตติ

ต่อประธานคณะกรรมการแปรญัตติฯ ภายในวันที่ 11 มิถุนายน พ.ศ. 2555 ก่อนเวลา

09.30 น.

ที่ประชุม รับทราบ

**ระเบียบวาระที่ 4 เรื่องอื่น ๆ**

ประธานฯ ได้แจ้งนัดประชุมครั้งต่อไป โดยแจ้งให้ที่ประชุมทราบ การประชุมสมัยสามัญ สมัยที่ 2 ครั้งที่ 2/2555 โดยกำหนดประชุมในวัน 14 มิถุนายน พ.ศ. 2555 เวลา 09.30 น. ณ ห้องประชุมสภาองค์การบริหารส่วนตำบลหินดาด เพื่อพิจารณาร่างข้อบัญญัติงบประมาณรายจ่าย

(เพิ่มเติมฉบับที่ 1) ประจำปีงบประมาณ พ.ศ. 2555 ในวาระที่ 2 ขั้นแปรญัตติต่อไป

ที่ประชุม รับทราบ

ประธานฯ กล่าวปิดประชุม

ปิดประชุมเวลา 12.00 น.

**คณะกรรมการตรวจรายงานการประชุม**

ลงชื่อ วินัย แดดจันทึก

(นายวินัย แดดจันทึก) ลงชื่อ สิริเชษฐ์ รุ่งสิทธิ์รัฐกร ผู้จดรายงานการประชุม

(นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ ชำนาญ บ้ำสันเทียะ

(นายชำนาญ บ้ำสันเทียะ)

ลงชื่อ สุระชาติ กึมขุนทด ผู้ตรวจรายงานการประชุม

(นายสุระชาติ กึมขุนทด)

ประธานสภาองค์การบริหารส่วนตำบลหินดาด

ลงชื่อ สุวิทย์ ดวนขุนทด

(นายสุวิทย์ ดวนขุนทด)